Segara Filipina

Segara Filipina punika segara marjinal saking Samudra Pasifik Kauh ring sisi kangin Kapuloan Filipina (aran ipun mawit puniki), magenahin jimbar pamukaan sawatara .  Lémpéng Segara Filipina ngawentuk dasar segara.Samudera Pasifik Kalér  Mawatesan sareng rangkaian nusa kapertama ring kauh, kadiri antuk Kapuloan Ryukyu ring kalér kauh, Taiwan ring kauh, miwah Nusa Filipina ring Luzon, Catanduanes, Samar, Leyte miwah Mindanao ring kelod kauh; olih Jepang nusa-nusa Honshu, Shikoku miwah Kyūshū ring kalér; olih rangkaian nusa kakalih ring kangin, sané kadiri saking Kapuloan Bonin miwah Iwo Jima ring kalér kangin, Kapuloan Mariana (rumasuk Guam, Saipan miwah Tinian) ring sisi kangin, talér Halmahéra, Palau, Yap miwah Ulithi (saking Kapuloan Caroline) ring kelod kangin; miwah olih Nusa Morotai Indonésia ring kelod.

Segara puniki medué dasar sané kompleks miwah maragam réliép. Dasar nyané kawentuk manados cekungan struktural olih makéh kepahan géologi miwah wewengkon kepahan. Busur nusa, sujatiné pinaka munduk bukit sané mumbul ring duur pamukaan segara mawinan parilaksana lémpéng téktonik ring wewengkon punika, ngarangkepin Segara Filipina riing kalér, kangin miwah kelod. Kapuloan Filipina, Kapuloan Ryukyu, miwah Maria pinaka contonyané. Indik liyané sané ngamumbul saking Segara Filipina inggih punika kawéntenan palung segara dalem, riantara ipun Palung Filipina miwah Palung Mariana, sané manados genah pinih dalem ring guminé.

Cingak taler

Munduk bukit segara Filipina
Lémpéng Segara Filipina
Benham Rise
Segara Iblis

Pustaka

Kategori:Segara
Kategori:Segara ring Asia
Kategori:Segara ring Filipina
Kategori:Segara ring Indonésia
Kategori:Patoyan Guam
Kategori:Patoyan Negara Péderasi Mikronésia
Kategori:Segara ring Taiwan
Kategori:Segara ring Jepang
Kategori:Patoyan Palau
Kategori:Segara ring Oséania